سپرینگەر ساینس+بزنس مدیا
سپرینگەر ساینس+بزنس مدیا () بڵاوکراوەیەکی نێودەوڵەتیە کە پەرتوکی ئەکادیمی و گۆڤاری تایبەتیە زانستیەکان بڵاو دەکاتەوە. بڵاو کراوەکانی ئەم بڵاوکراوەیە ھەم لە شێوەی پەرتۆکی چاپ کراون و ھەم لە شێوەی ئەلێکتڕۆنیین و لە ڕێی ئینتێرنێتەوە دەخرێتە بەردەستی خوێنەران و توێژەران. پێگەی سەرەکی لە شارت بەرلینە (ئەڵمانیا). ئەم بڵاوکراوەیە دوای ئێلزڤییر دووەم گەورەترین بڵاوکراوەکانی دونیایە کە ساڵانە چەندین میلیۆن دۆلار لە فرۆشی بڵاوکراوەکانی بەدەست دەھێنێت. بۆ نمونە لە ساڵی ٢٠١٣ نزیک ٩٤٣ میلیۆن یۆرۆی لە ڕێی فرۆشتنی بڵاوکراوەکانیەوە بەدەست ھێناو.

زیاد لە ٢٢٠٠ گۆڤار بە زمانی ئینگلیزی و زیادتر لە ٨٤٠٠ پەرتوکی لە ساڵی ٢٠١٣ بڵاو کردۆتەوە.

لە ساڵی ٢٠١٥ بڵاو کراوەی ھالتسپرینگ و نەیچەر و سپرینگەر ساینس+بزنس مدیا، بەیەکەوە گرێبەستێکیان کرد کۆمپانیایەکی ھاوبەشیان دامەزراند بە ناونیشانی سپرینگەر نەیچەر.

مێژوو 
ژۆلیۆس سپرینگەر، سپرینگەر ورلاگی لە ساڵی ١٨٤٢ لە بەرلین دامەزراند. بە کەمتر لە ٣٠ ساڵ، کوڕەکەی لە کۆمپانیایەکی بچوک کە تەنھا ٤ کارمەندی ھەبوو بەرفراوانی کرد و گەیاندیە دووەم گەورەترین بڵاوکراوەی زانکۆیی ئەوکاتی ووڵاتی ئەڵمانیا کە ٦٥ کارمەندی لە خۆ گرتبوو. لە ساڵی ١٩٦٤ نوسینگەیەکیان لە نیۆیۆڕک و دواتریش لە تۆکیۆ، پاریس، میلان، ھۆنگ کۆنگ و دێھلی کردەوە.

بەرھەمە ئەلێکتڕۆنیەکان 
لە ساڵی ١٩٩٦ بەدواوە، سپرینگەر پەرتوک و گۆڤارە ئەلێکتڕۆنیەکانی خستە ناو سایتی springerLink.

سپرینگەر وێنە (springerImages) لە ساڵی ٢٠٠٨ وە دامەزراوە و زیاد لە ١٬٨ میلیۆن وێنەی زانستی فەراھەم کردوە.

سەرچاوەکان 

Pages using deprecated image syntax